सीकर. शहर में नवलगढ़ पुलिया के पास गुरुवार को एक कथित बाबा ने स्कूल से लौट रहे यातायात पुलिस कांस्टेबल के बच्चे को वशीभूत कर लिया। उसने बच्चे को कई तरह की आशंका से डराकर झांसे में ले लिया और घर से लाखों के गहने मंगवा लिए। इसके बाद उसने बच्चे को कुछ ही दूर स्थित पेड़ के नीचे टोटके में लगा दिया और गहने लेकर चंपत हो गया। ऐसी ही एक अन्य वारदात रानी महल के पास भी हुई लेकिन वहां गहने ले जाने से पहले ही परिजनों ने बच्चे को रोक लिया।